รัฐบาลไทย-ข่าวทำเนียบรัฐบาล-ผู้ช่วยรัฐมนตรีเกษตรฯ ลงพื้นที่ตรวจเยี่ยมเกษตรกรผู้ผลิตลำไย รวมถึงติดตามโครงการยกระดับแปลงใหญ่ด้วยเกษตรสมัยใหม่ และเชื่อมโยงตลาด ในพื้นที่จังหวัดเชียงใหม่ มอบหน่วยงานในสังกัด เพิ่ม
วันอังคารที่ 17 สิงหาคม 2564
ผู้ช่วยรัฐมนตรีเกษตรฯ ลงพื้นที่ตรวจเยี่ยมเกษตรกรผู้ผลิตลําไย รวมถึงติดตามโครงการยกระดับแปลงใหญ่ด้วยเกษตรสมัยใหม่ และเชื่อมโยงตลาด ในพื้นที่จังหวัดเชียงใหม่ มอบหน่วยงานในสังกัด เพิ่ม
ผู้ช่วยรัฐมนตรีประจํากระทรวงเกษตรและสหกรณ์ ลงพื้นที่ตรวจเยี่ยมเกษตรกรผู้ผลิตลําไย
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ ลงพื้นที่ตรวจเยี่ยมเกษตรกรผู้ผลิตลําไย รวมถึงติดตามโครงการยกระดับแปลงใหญ่ด้วยเกษตรสมัยใหม่ และเชื่อมโยงตลาด ในพื้นที่จังหวัดเชียงใหม่ โดยติดตามการดําเนินงานโครงการยกระดับแปลงใหญ่ลําไยตําบลชมภู และโครงการยกระดับแปลงใหญ่ลําไยตําบลท่ากว้าง และโครงการยกระดับแปลงใหญ่ลําไยตําบลขัวมุง อ.สารภี จ.เชียงใหม่ จากนั้นเข้าเยี่ยมผู้ประกอบการรับซื้อลําไย ณ จุดรับซื้อ ลําไยล้งเจ๊กุ้ง อ.หางดง จ.เชียงใหม่ โดยมีรองผู้ว่าราชการจังหวัดเชียงใหม่ นายสําเริง ไชยเสน ให้การตัอนรับ และมีนายอําเภอสารภี นายเลอยศ พุทธชิโนรสสกุล นายอําเภอสารภี หัวหน้าส่วนราชการระดับจังหวัด ระดับอําเภอ หน่วยงานท้องถิ่น และกลุ่มเกษตรกร ร่วมต้อนรับและให้ข้อมูลที่เกี่ยวข้อง
ทั้งนี้ จังหวัดเชียงใหม่ มีกลุ่มแปลงใหญ่เข้าร่วมโครงการยกระดับแปลงใหญ่จํานวน 52 แปลง ได้รับการสนับสนุนงบประมาณ จํานวน 144,792,833 บาท ซึ่งอําเภอสารภีมีแปลงใหญ่เข้าร่วมโครงการยกระดับแปลงใหญ่ จํานวน 3 แปลง งบประมาณ 8,997,240 บาท มีวัตถุประสงค์เพื่อเพิ่มประสิทธิภาพการผลิต และเชื่อมโยงตลาด โดยสร้างอาคารรวบรวมผลผลิต อาคารแปรรูป รวมถึงอุปกรณ์สําคัญในการจําหน่ายพร้อมบรรจุภัณฑ์ เพื่อเชื่อมโยงตลาดทั้งในและต่างประเทศ รวมถึงตลาดออนไลน์ ที่ช่วยเหลือเกษตรกรในช่วงการแพร่ระบาดของเชื้อไวรัสโควิด-19
สําหรับสถานการณ์ผลผลิตลําไยจังหวัดเชียงใหม่ในปี 64 นี้ มีผลผลิตประมาณ 260,000 ตัน ปัจจุบันมีปัญหาในการส่งออก เนื่องจากผลผลิตมีเพลี้ยแป้ง กระทรวงเกษตรฯ โดยกรมวิชาการเกษตร จึงเพิ่มมาตรการคุมเข้มการตรวจผลผลิตที่จะส่งออก คือ 1) การปรับปรุงการจัดการสวน 2) การเพิ่มความเข้มข้นในการตรวจสอบศัตรูพืช ที่โรงคัดบรรจุเพื่อให้โรงคัดบรรจุมีส่วนรับผิดชอบในการส่งออกสินค้า โดยการเพิ่มเจ้าหน้าที่ QC ตรวจสอบศัตรูพืชมากขึ้น 3) การเพิ่มความเข้มข้นในการตรวจสอบศัตรูพืชของเจ้าหน้าที่กรมวิชาการเกษตร เพิ่มอัตราสุ่มตรวจจาก 3% เป็น 5 - 7 % ในกลุ่มผู้ส่งออกไปจีน 4) กรณีตรวจเจอศัตรูพืชกักกัน ครั้งที่ 1 จะระงับการออกใบรับรองสุขอนามัยพืชเป็นเวลา 7 วัน และหากพบครั้งที่ 2 จะระงับการออกใบรับรองสุขอนามัยพืชเป็นเวลา 3 เดือน 5) สําหรับโรงคัดบรรจุ จะเพิ่มความเข้มงวดการสุ่มตรวจสินค้าเป็นระดับในอัตรา 3% และ 5% - 7% อย่างต่อเนื่อง และมีการจัดลําดับล้งที่ส่งผลผลิตออกไปจีนเพิ่มความมั่นใจให้ประเทศคู่ค้า
ในส่วนจังหวัดเชียงใหม่คณะกรรมการโรคติดต่อจังหวัดเชียงใหม่ ได้ออกประกาศมาตรการป้องกันการแพร่ระบาดโรคโควิด–19 สําหรับเกษตรกรชาวสวนลําไย ผู้ประกอบการกิจการรับซื้อลําไย และผู้รับจ้างเก็บลําไยในพื้นที่จังหวัดเชียงใหม่ เพื่อควบคุมและป้องกันการแพร่ระบาดโรคโควิด-19 ในกลุ่มเกษตรกรลําไย โดยให้เกษตรกรรับจ้างเก็บลําไยทั้งในพื้นที่และต่างพื้นที่ โดยให้แรงงานรับจ้างเก็บลําไยขึ้นทะเบียนแรงงาน ที่สํานักงานเกษตรอําเภอ พร้อม swab ตรวจคัดกรอง รวมถึงให้ความรู้การปฏิบัติงาน และออกบัตรประจําตัวแรงงานเก็บลําไย อีกทั้งผู้ว่าจ้างจะต้องจ้างแรงงานที่มีบัตรประจําตัว หากพบผู้ฝ่าฝืนไม่ปฏิบัติตามคําสั่งดังกล่าว จะถือว่ามีความผิด ต้องระวางโทษปรับไม่เกิน 20,000 บาท ตามมาตรา 51 แห่งพระราชบัญญัติโรคติดต่อ พ.ศ.2558 มีผลบังคับใช้เมื่อ 1 สิงหาคม 2564 ที่ผ่านมา เพื่อเป็นการป้องกันการแพร่เชื้อ และปนเปื้อนในผลผลิตลําไยในขั้นตอนการเก็บเกี่ยวของเกษตรกร ถือเป็นการสร้างความมั่นใจให้แก่ผู้บริโภค ส่งผลต่อการส่งออกต่างประเทศอีกทางหนึ่ง